**Národná rada Slovenskej republiky**

**IX. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Návrh*

# ZÁKON

z ... 2024,

**ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 213/1997 Z. z. o neziskových organizáciách poskytujúcich všeobecne prospešné služby v znení zákona č. 35/2002 Z. z., zákona č. 335/2007 Z. z., zákona č. 445/2008 Z. z., zákona č. 8/2010 Z. z., zákona č. 547/2011 Z. z., zákona č. 5/2012 Z. z., zákona č. 352/2013 Z. z., zákona č. 272/2015 Z. z., zákona č. 354/2015 Z. z., zákona č. 91/2016 Z. z., zákona č. 4/2018 Z. z., zákona č. 52/2018 Z. z., zákona č. 112/2018 Z. z., zákona č. 177/2018 Z. z., zákona č. 346/2018 Z. z., zákona č. 221/2019 Z. z. a zákona č. 390/2019 Z. z. a zákona 368/2021 Z. z. sa dopĺňa takto:

1. V § 15 ods. 1 písm. c) sa na konci bodka nahrádza čiarkou.
2. V § 15 ods. 1 sa dopĺňa písm. d), ktoré znie:

„d) si nesplnila povinnosť podľa osobitného predpisu3d).“.

Poznámka pod čiarou k odkazu 3d znie:

„3d)§ 6c ods. 2 alebo 5 zákona č. 346/2018 Z. z. v znení neskorších predpisov.“.

1. V § 34 ods. 2 písm. h) sa na konci bodka nahrádza čiarkou.
2. V § 34 ods. 2 sa dopĺňajú písmená i), j) a k), ktoré znejú:

„i) prehľad o darcoch, ak hodnota darov alebo výška prostriedkov od toho istého darcu jednotlivo alebo v úhrne za kalendárny rok presahuje 5 000 eur v minimálnom rozsahu meno, priezvisko a štátna príslušnosť, ak ide o fyzickú osobu, ak ide o fyzickú osobu – podnikateľa, aj obchodné meno a identifikačné číslo, a ak ide o právnickú osobu, názov alebo obchodné meno, identifikačné číslo a adresu sídla osoby, ktorá dary alebo prostriedky poskytla a výšku darov alebo prostriedkov,

j) prehľad o prispievateľoch, ak výška príspevkov od toho istého prispievateľa jednotlivo alebo v úhrne za kalendárny rok presahuje 5 000 eur v minimálnom rozsahu meno, priezvisko a štátna príslušnosť, ak ide o fyzickú osobu, ak ide o fyzickú osobu – podnikateľa, aj obchodné meno a identifikačné číslo, a ak ide o právnickú osobu, názov alebo obchodné meno, identifikačné číslo a adresu sídla osoby, ktorá príspevky poskytla, výšku príspevkov a dátum prijatia príspevkov,

k) prehľad o veriteľoch, ak výška pôžičky alebo iného druhu finančnej podpory od toho istého veriteľa jednotlivo alebo v úhrne za kalendárny rok presahuje 5 000 eur v minimálnom rozsahu meno, priezvisko a štátna príslušnosť, ak ide o fyzickú osobu, ak ide o fyzickú osobu – podnikateľa, aj obchodné meno a identifikačné číslo, a ak ide o právnickú osobu, názov alebo obchodné meno, identifikačné číslo a adresu sídla osoby, ktorá pôžičku alebo iný druh finančnej podpory poskytla, výšku pôžičky alebo iného druhu finančnej podpory a dátum prijatia pôžičky alebo iného druhu finančnej podpory.“.

1. Za § 37ad sa dopĺňa § 37ae, ktorý vrátane nadpisu znie:

„**§ 37ae**

**Prechodné ustanovenia k úpravám účinným od 1. januára 2025**

Ustanovenie § 34 ods. 2 písm. i), j) a k) v znení účinnom od 1. januára 2025 sa prvýkrát použije pri vypracovaní výročnej správy za kalendárny rok 2025.“.

**Čl. II**

Zákon č. 34/2002 Z. z. o nadáciách a o zmene Občianskeho zákonníka v znení neskorších predpisov v znení zákona č. 445/2008 Z. z., zákona č. 478/2009 Z. z., zákona č. 352/2013 Z. z., zákona č. 463/2013 Z. z., zákona č. 272/2015 Z. z., zákona č. 91/2016 Z. z., zákona č. 125/2016 Z. z., zákona č. 279/2017 Z. z., zákona č. 52/2018 Z. z., zákona č. 112/2018 Z. z., zákona č. 177/2018 Z. z., zákona č. 346/2018 Z. z. a zákona č. 390/2019 Z. z. sa mení a dopĺňa takto:

1. V § 15 ods. 1 písm. f) sa na konci bodka nahrádza čiarkou.
2. V § 15 ods. 1 sa dopĺňa písm. g), ktoré znie:

„g) si nesplnila povinnosť podľa osobitného predpisu1f).“.

Poznámka pod čiarou k odkazu 1f znie:

„1f)§ 6c ods. 2 alebo 5 zákona č. 346/2018 Z. z. v znení neskorších predpisov.“.

1. V § 35 ods. 2 písm. d) znie:

„d) prehľad o darcoch, ak hodnota darov alebo výška prostriedkov od toho istého darcu jednotlivo alebo v úhrne za kalendárny rok presahuje 5 000 eur v minimálnom rozsahu meno, priezvisko a štátna príslušnosť, ak ide o fyzickú osobu, ak ide o fyzickú osobu – podnikateľa, aj obchodné meno a identifikačné číslo, a ak ide o právnickú osobu, názov alebo obchodné meno, identifikačné číslo a adresu sídla osoby, ktorá dary alebo prostriedky poskytla a výšku darov alebo prostriedkov,“.

1. V § 35 ods. 2 sa za písm. d) vkladajú nové písmená e) a f), ktoré znejú:

„e) prehľad o prispievateľoch, ak výška príspevkov od toho istého prispievateľa jednotlivo alebo v úhrne za kalendárny rok presahuje 5 000 eur v minimálnom rozsahu meno, priezvisko a štátna príslušnosť, ak ide o fyzickú osobu, ak ide o fyzickú osobu – podnikateľa, aj obchodné meno a identifikačné číslo, a ak ide o právnickú osobu, názov alebo obchodné meno, identifikačné číslo a adresu sídla osoby, ktorá príspevky poskytla, výšku príspevkov a dátum prijatia príspevkov,

f) prehľad o veriteľoch, ak výška pôžičky alebo iného druhu finančnej podpory od toho istého veriteľa jednotlivo alebo v úhrne za kalendárny rok presahuje 5 000 eur v minimálnom rozsahu meno, priezvisko a štátna príslušnosť, ak ide o fyzickú osobu, ak ide o fyzickú osobu – podnikateľa, aj obchodné meno a identifikačné číslo, a ak ide o právnickú osobu, názov alebo obchodné meno, identifikačné číslo a adresu sídla osoby, ktorá pôžičku alebo iný druh finančnej podpory poskytla, výšku pôžičky alebo iného druhu finančnej podpory a dátum prijatia pôžičky alebo iného druhu finančnej podpory,“.

Doterajšie písmená e) až j) sa označujú g) až l).

1. § 38 sa vypúšťa.
2. Za § 42d sa dopĺňa § 42e, ktorý vrátane nadpisu znie:

„**§ 42e**

**Prechodné ustanovenia k úpravám účinným od 1. januára 2025**

Ustanovenie § 35 ods. 2 písm. d), e) a f) v znení účinnom od 1. januára 2025 sa prvýkrát použije pri vypracovaní výročnej správy za kalendárny rok 2025.“.

**Čl. III**

Zákon č. 147/1997 Z. z. o neinvestičných fondoch a o doplnení zákona Národnej rady Slovenskej republiky č. 207/1996 Z. z. v znení zákona č. 335/2007 Z. z., zákona č. 445/2008 Z. z., zákona č. 547/2011 Z. z., zákona č. 352/2013 Z. z., zákona č. 162/2014 Z. z., zákona č. 272/2015 Z. z., zákona č. 91/2016 Z. z., zákona č. 52/2018 Z. z., zákona č. 112/2018 Z. z., zákona č. 177/2018 Z. z., zákona č. 346/2018 Z. z., zákona č. 390/2019 Z. z. a zákona č. 309/2023 Z. z. sa mení a dopĺňa takto:

1. V § 12 ods. 2 písm. b) sa na konci bodka nahrádza čiarkou.
2. V § 12 ods. 2 sa dopĺňa písm. c), ktoré znie:

„c) nesplnil povinnosť podľa osobitného predpisu1d).“.

Poznámka pod čiarou k odkazu 1d znie:

„1d)§ 6c ods. 2 alebo 5 zákona č. 346/2018 Z. z. v znení neskorších predpisov.“.

1. V § 25 ods. 2 písm. h) sa na konci bodka nahrádza čiarkou.
2. § 25 ods. 2 sa dopĺňajú písmená i), j) a k), ktoré znejú:

„i) prehľad o darcoch, ak hodnota darov alebo výška prostriedkov od toho istého darcu jednotlivo alebo v úhrne za kalendárny rok presahuje 5 000 eur v minimálnom rozsahu meno, priezvisko a štátna príslušnosť, ak ide o fyzickú osobu, ak ide o fyzickú osobu – podnikateľa, aj obchodné meno a identifikačné číslo, a ak ide o právnickú osobu, názov alebo obchodné meno, identifikačné číslo a adresu sídla osoby, ktorá dary alebo prostriedky poskytla a výšku darov alebo prostriedkov,

j) prehľad o prispievateľoch, ak výška príspevkov od toho istého prispievateľa jednotlivo alebo v úhrne za kalendárny rok presahuje 5 000 eur v minimálnom rozsahu meno, priezvisko a štátna príslušnosť, ak ide o fyzickú osobu, ak ide o fyzickú osobu – podnikateľa, aj obchodné meno a identifikačné číslo, a ak ide o právnickú osobu, názov alebo obchodné meno, identifikačné číslo a adresu sídla osoby, ktorá príspevky poskytla, výšku príspevkov a dátum prijatia príspevkov,

k) prehľad o veriteľoch, ak výška pôžičky alebo iného druhu finančnej podpory od toho istého veriteľa jednotlivo alebo v úhrne za kalendárny rok presahuje 5 000 eur v minimálnom rozsahu meno, priezvisko a štátna príslušnosť, ak ide o fyzickú osobu, ak ide o fyzickú osobu – podnikateľa, aj obchodné meno a identifikačné číslo, a ak ide o právnickú osobu, názov alebo obchodné meno, identifikačné číslo a adresu sídla osoby, ktorá pôžičku alebo iný druh finančnej podpory poskytla, výšku pôžičky alebo iného druhu finančnej podpory a dátum prijatia pôžičky alebo iného druhu finančnej podpory.“.

1. § 27 sa vypúšťa.
2. Za § 32a sa dopĺňa § 32b, ktorý vrátane nadpisu znie:

„**§ 32b**

**Prechodné ustanovenia k úpravám účinným od 1. januára 2025**

Ustanovenie § 25 ods. 2 písm. i), j) a k) v znení účinnom od 1. januára 2025 sa prvýkrát použije pri vypracovaní výročnej správy za kalendárny rok 2025.“.

**Čl. IV**

Zákon č. 83/1990 Zb. o združovaní občanov v znení zákona č. 300/1990 Zb., zákona č. 513/1991 Zb., zákona Národnej rady Slovenskej republiky č. 62/1993 Z. z., zákona č. 274/2009 Z. z., zákona č. 91/2016 Z. z., zákona č. 125/2016 Z. z., zákona č. 346/2018 Z. z. a zákona 390/2019 Z. z. sa dopĺňa takto:

1. V § 11a sa dopĺňa ods. 3, ktorý znie:

„(3) Štatutárny orgán združenia schvaľuje výročnú správu združenia.“.

1. V § 12 sa dopĺňa ods. 5, ktorý znie:

„(5) Ministerstvo združenie rozpustí, ak

1. v lehote určenej v rozhodnutí o uložení pokuty podľa § 16b ods. 5 združenie neuloží výročnú správu do verejnej časti registra účtovných závierok4),
2. si združenie nesplnilo povinnosť podľa osobitného predpisu4a).“.

Poznámky pod čiarou k odkazom 4 a 4a znejú:

„4)§ 23 zákona č. 431/2002 Z. z.

4a)§ 6c ods. 2 alebo 5 zákona č. 346/2018 Z. z. v znení neskorších predpisov.“.

1. Za § 16 sa dopĺňajú § 16a, 16b a 16c, ktoré vrátane nadpisov znejú:

„**§ 16a**

**Výročná správa**

(1) Združenie, ktorého príjmy v kalendárnom roku presiahnu 50 000 eur, je povinné vypracovať výročnú správu za uplynulý kalendárny rok vždy do 30. júna.

(2) Výročná správa združenia obsahuje

1. prehľad činností vykonávaných v hodnotenom období s uvedením vzťahu k činnosti združeniu,
2. ročnú účtovnú závierku a zhodnotenie základných údajov v nej obsiahnutých,
3. prehľad o darcoch, ak hodnota darov alebo výška prostriedkov od toho istého darcu jednotlivo alebo v úhrne za kalendárny rok presahuje 5 000 eur v minimálnom rozsahu meno, priezvisko a štátna príslušnosť, ak ide o fyzickú osobu, ak ide o fyzickú osobu – podnikateľa, aj obchodné meno a identifikačné číslo, a ak ide o právnickú osobu, názov alebo obchodné meno, identifikačné číslo a adresu sídla osoby, ktorá dary alebo prostriedky poskytla a výšku darov alebo prostriedkov,
4. prehľad o prispievateľoch, ak výška príspevkov od toho istého prispievateľa jednotlivo alebo v úhrne za kalendárny rok presahuje 5 000 eur v minimálnom rozsahu meno, priezvisko a štátna príslušnosť, ak ide o fyzickú osobu, ak ide o fyzickú osobu – podnikateľa, aj obchodné meno a identifikačné číslo, a ak ide o právnickú osobu, názov alebo obchodné meno, identifikačné číslo a adresu sídla osoby, ktorá príspevky poskytla, výšku príspevkov a dátum prijatia príspevkov,
5. prehľad o veriteľoch, ak výška pôžičky alebo iného druhu finančnej podpory od toho istého veriteľa jednotlivo alebo v úhrne za kalendárny rok presahuje 5 000 eur v minimálnom rozsahu meno, priezvisko a štátna príslušnosť, ak ide o fyzickú osobu, ak ide o fyzickú osobu – podnikateľa, aj obchodné meno a identifikačné číslo, a ak ide o právnickú osobu, názov alebo obchodné meno, identifikačné číslo a adresu sídla osoby, ktorá pôžičku alebo iný druh finančnej podpory poskytla, výšku pôžičky alebo iného druhu finančnej podpory a dátum prijatia pôžičky alebo iného druhu finančnej podpory,
6. ďalšie údaje, ktoré určí štatutárny orgán.

(3) Ak sa po zverejnení výročnej správy zistia skutočnosti, ktoré sú dôvodom na jej opravu, je združenie povinné túto opravu bezodkladne vykonať.

(4) Združenie uloží výročnú správu do verejnej časti registra účtovných závierok najneskôr do 15. júla.

**§ 16b**

**Pokuty**

(1) Ak združenie neuloží výročnú správu podľa § 16a ods. 4, ministerstvo môže uložiť združeniu za porušenie tejto povinnosti pokutu do 1 000 eur.

(2) Pri ukladaní pokuty a rozhodovaní o výške pokuty podľa odseku 1 ministerstvo prihliada na závažnosť, dĺžku trvania a následky protiprávneho konania a opakované neplnenie alebo porušovanie povinností.

(3) Pokutu možno uložiť do dvoch rokov odo dňa, keď sa ministerstvo o porušení povinnosti dozvedelo, najneskôr však do troch rokov odo dňa porušenia povinnosti.

(4) Pokuta je splatná do 30 dní odo dňa nadobudnutia právoplatnosti rozhodnutia o uložení pokuty.

(5) V rozhodnutí o uložení pokuty ministerstvo určí primeranú lehotu na uloženie výročnej správy, ktorá nesmie byť kratšia ako 30 dní.

(6) Uložením pokuty podľa tohto zákona nie sú dotknuté ustanovenia o náhrade škody, ani nezanikajú povinnosti ustanovené týmto zákonom.

(7) Výnos z pokút je príjmom štátneho rozpočtu.

**§ 16c**

**Dohľad**

(1) Ministerstvo vyhodnocuje obsah výročnej správy združenia.

(2) Ak ministerstvo zistí nedostatky, vyzve združenie, aby v určenej lehote odstránilo zistené nedostatky a súčasne informovalo ministerstvo o prijatých opatreniach.

(3) Ak združenie nevykonalo nápravu podľa § 16b ods. 5, ministerstvo združenie rozpustí podľa § 12 ods. 5.“.

1. Za § 20a sa dopĺňa § 20b, ktorý vrátane nadpisu znie:

**„§ 20b**

**Prechodné ustanovenia k úpravám účinným od 1. januára 2025**

Ustanovenia § 16a až 16c v znení účinnom od 1. januára 2025 sa prvýkrát použijú pri vypracovaní výročnej správy za kalendárny rok 2025.“.

**Čl. V**

Zákon č. 116/1985 Zb. o podmienkach činnosti organizácií s medzinárodným prvkom v Československej socialistickej republike v znení zákona č. 157/1989 Zb. a zákona č. 346/2018 Z. z. sa dopĺňa takto:

1. V § 2 sa dopĺňa ods. 4, ktorý znie:

„(4) Štatutárny orgán organizácie s medzinárodným prvkom schvaľuje výročnú správu organizácie s medzinárodným prvkom.“.

1. V § 4 sa dopĺňa ods. 2, ktorý znie:

„(2) Ministerstvo organizácii s medzinárodným prvkom pozastaví činnosť alebo odoberie povolenia vydané podľa § 3 ods. 1, ak

1. v lehote určenej v rozhodnutí o uložení pokuty podľa § 6c ods. 5 organizácia s medzinárodným prvkom neuloží výročnú správu do verejnej časti registra účtovných závierok2a),
2. si organizácia s medzinárodným prvkom nesplnila povinnosť podľa osobitného predpisu2b).“.

Poznámky pod čiarou k odkazom 2a a 2b znejú:

„2a)§ 23 zákona č. 431/2002 Z. z.

2b)§ 6c ods. 2 alebo 5 zákona č. 346/2018 Z. z. v znení neskorších predpisov.“.

1. Za § 6a sa dopĺňajú § 6b, 6c a 6d, ktoré vrátane nadpisov znejú:

„**§ 6b**

**Výročná správa**

(1) Organizácia s medzinárodným prvkom, ktorej príjmy v kalendárnom roku presiahnu 50 000 eur, je povinná vypracovať výročnú správu za uplynulý kalendárny rok vždy do 30. júna.

(2) Výročná správa organizácie s medzinárodným prvkom obsahuje

1. prehľad činností vykonávaných v hodnotenom období s uvedením vzťahu k činnosti organizácii s medzinárodným prvkom,
2. ročnú účtovnú závierku a zhodnotenie základných údajov v nej obsiahnutých,
3. prehľad o darcoch, ak hodnota darov alebo výška prostriedkov od toho istého darcu jednotlivo alebo v úhrne za kalendárny rok presahuje 5 000 eur v minimálnom rozsahu meno, priezvisko a štátna príslušnosť, ak ide o fyzickú osobu, ak ide o fyzickú osobu – podnikateľa, aj obchodné meno a identifikačné číslo, a ak ide o právnickú osobu, názov alebo obchodné meno, identifikačné číslo a adresu sídla osoby, ktorá dary alebo prostriedky poskytla a výšku darov alebo prostriedkov,
4. prehľad o prispievateľoch, ak výška príspevkov od toho istého prispievateľa jednotlivo alebo v úhrne za kalendárny rok presahuje 5 000 eur v minimálnom rozsahu meno, priezvisko a štátna príslušnosť, ak ide o fyzickú osobu, ak ide o fyzickú osobu – podnikateľa, aj obchodné meno a identifikačné číslo, a ak ide o právnickú osobu, názov alebo obchodné meno, identifikačné číslo a adresu sídla osoby, ktorá príspevky poskytla, výšku príspevkov a dátum prijatia príspevkov,
5. prehľad o veriteľoch, ak výška pôžičky alebo iného druhu finančnej podpory od toho istého veriteľa jednotlivo alebo v úhrne za kalendárny rok presahuje 5 000 eur v minimálnom rozsahu meno, priezvisko a štátna príslušnosť, ak ide o fyzickú osobu, ak ide o fyzickú osobu – podnikateľa, aj obchodné meno a identifikačné číslo, a ak ide o právnickú osobu, názov alebo obchodné meno, identifikačné číslo a adresu sídla osoby, ktorá pôžičku alebo iný druh finančnej podpory poskytla, výšku pôžičky alebo iného druhu finančnej podpory a dátum prijatia pôžičky alebo iného druhu finančnej podpory,
6. ďalšie údaje, ktoré určí štatutárny orgán.

(3) Ak sa po zverejnení výročnej správy zistia skutočnosti, ktoré sú dôvodom na jej opravu, je organizácia s medzinárodným prvkom povinná túto opravu bezodkladne vykonať.

(4) Organizácia s medzinárodným prvkom uloží výročnú správu do verejnej časti registra účtovných závierok najneskôr do 15. júla.

**§ 6c**

**Pokuty**

(1) Ak organizácia s medzinárodným prvkom neuloží výročnú správu podľa § 6b ods. 4, ministerstvo môže uložiť organizácii s medzinárodným prvkom za porušenie tejto povinnosti pokutu do 1 000 eur.

(2) Pri ukladaní pokuty a rozhodovaní o výške pokuty podľa odseku 1 ministerstvo prihliada na závažnosť, dĺžku trvania a následky protiprávneho konania a opakované neplnenie alebo porušovanie povinností.

(3) Pokutu možno uložiť do dvoch rokov odo dňa, keď sa ministerstvo o porušení povinnosti dozvedelo, najneskôr však do troch rokov odo dňa porušenia povinnosti.

(4) Pokuta je splatná do 30 dní odo dňa nadobudnutia právoplatnosti rozhodnutia o uložení pokuty.

(5) V rozhodnutí o uložení pokuty ministerstvo určí primeranú lehotu na uloženie výročnej správy, ktorá nesmie byť kratšia ako 30 dní.

(6) Uložením pokuty podľa tohto zákona nie sú dotknuté ustanovenia o náhrade škody, ani nezanikajú povinnosti ustanovené týmto zákonom.

(7) Výnos z pokút je príjmom štátneho rozpočtu.

**§ 6d**

**Dohľad**

(1) Ministerstvo vyhodnocuje obsah výročnej správy organizácie s medzinárodným prvkom.

(2) Ak ministerstvo zistí nedostatky, vyzve organizáciu s medzinárodným prvkom, aby v určenej lehote odstránila zistené nedostatky a súčasne informovala ministerstvo o prijatých opatreniach.

(3) Ak organizácia s medzinárodným prvkom nevykonala nápravu podľa § 6c ods. 5, ministerstvo organizácii s medzinárodným prvkom pozastaví činnosť alebo odoberie príslušné povolenia podľa § 4 ods. 2.“.

1. Za § 7a sa dopĺňa § 7b, ktorý vrátane nadpisu znie:

**„§ 7b**

**Prechodné ustanovenia k úpravám účinným od 1. januára 2025**

Ustanovenia § 6b až 6d v znení účinnom od 1. januára 2025 sa prvýkrát použijú pri vypracovaní výročnej správy za kalendárny rok 2025.“.

**Čl. VI**

Zákon č. 346/2018 Z. z. o registri mimovládnych neziskových organizácií a o zmene a doplnení niektorých zákonov v znení zákona č. 390/2019 Z. z., zákona č. 364/2020 Z. z. a zákona č. 268/2023 Z. z. sa dopĺňa takto:

1. Za § 6 sa dopĺňa § 6a, 6b a 6c, ktoré vrátane nadpisov znejú:

„**§ 6a**

**Označenie zapisovanej osoby ako organizácie so zahraničnou podporou**

(1) Za „organizáciu so zahraničnou podporou“ sa považuje zapisovaná osoba podľa § 2 ods. 2 tohto zákona, ktorá dostáva finančné alebo iné hmotné plnenie prijaté priamo alebo nepriamo od zahraničnej fyzickej alebo právnickej osoby alebo od domáceho subjektu, ktorý má označenie „organizácie so zahraničnou podporou“ a ktorých príspevky jednotlivo alebo v úhrne za kalendárny rok presiahnu 5 000 eur.

(2) Do výšky príjmov podľa odseku 1 sa nezapočítavajú príjmy, ktoré zapisovaná osoba získala ako zdroj z Európskej únie podľa osobitného zákona3a).

(3) Zapisovaná osoba je povinná písomne oznámiť registrovému úradu, že spĺňa podmienky podľa odseku 1 do 90 dní odo dňa, keď tieto skutočnosti nastali.

(4) Registrový úrad oznámenie podľa odseku 3 pripojí k údajom o zapisovanej osobe v registri a zapíše k názvu zapisovanej osoby dodatok „organizácia so zahraničnou podporou“.

(5) Zapisovaná osoba, ktorá je príjemcom finančných prostriedkov zo zahraničia, je povinná po oznámení podľa odseku 3 bezodkladne začať uvádzať svoj názov spolu s dodatkom „organizácia so zahraničnou podporou“.

(6) Označenie podľa odseku 5 musí byť čitateľné a zapisovaná osoba je povinná ho uvádzať spolu s názvom pri všetkých úkonoch v rámci svojej činnosti.

(7) Povinnosť podľa odseku 5 sa vzťahuje na zapisovanú osobu označenú ako „organizácia so zahraničnou podporou“ po dobu, po ktorú spĺňa podmienky organizácie podporovanej zo zahraničia podľa tohto zákona.

**§ 6b**

(1) Ak peňažné alebo iné hmotné plnenie prijaté organizáciou podporovanou zo zahraničia v kalendárnom roku nasledujúcom po zdaňovacom období podľa článku 6a ods. 1 nepresiahne 5 000 eur, združenie alebo nadácia prestane byť organizáciou podporovanou zo zahraničia a písomne oznámi túto skutočnosť do 30 dní od uloženia účtovnej závierky alebo výročnej správy do verejnej časti registra účtovných závierok3b).

(2) Po oznámení podľa odseku 1 registrový úrad bezodkladne vymaže z registra zápis zapisovanej osoby ako organizácie financovanej zo zahraničia. Zapisovaná osoba od momentu výmazu tohto označenia nie je povinná označenie „organizácia so zahraničnou podporou“ ďalej uvádzať.

**§ 6c**

**Pokuty**

(1) Ak si zapisovaná osoba nesplní povinnosť podľa § 3a ods. 3, registrový úrad po tom, čo sa o tom dozvie, bezodkladne vyzve zapisovanú osobu aby do 30 dní od doručenia výzvy splnila povinnosť podľa § 3a ods. 3.

(2) Ak si zapisovaná osoba nesplní povinnosť ani na základe výzvy registrového úradu, môže ministerstvo vnútra uložiť zapisovanej osobe za porušenie tejto povinnosti pokutu do 5 000 eur. Pokuta je splatná do 30 dní odo dňa nadobudnutia právoplatnosti rozhodnutia o uložení pokuty.

(3) Pokutu možno uložiť do dvoch rokov odo dňa, keď sa registrový úrad o porušení povinnosti dozvedel, najneskôr však do troch rokov odo dňa porušenia povinnosti.

(4) Pokuta je splatná do 30 dní odo dňa nadobudnutia právoplatnosti rozhodnutia o uložení pokuty.

(5) V rozhodnutí o uložení pokuty ministerstvo určí primeranú lehotu na splnenie si povinnosti podľa § 3a ods. 3, ktorá nesmie byť kratšia ako 15 dní.

(6) Výnos z pokút je príjmom štátneho rozpočtu.“.

Poznámka pod čiarou k odkazu 3a a 3b znejú:

„3a)Napríklad zákon č. 121/2022 Z. z.

3b) § 23 zákona č. 431/2002 Z. z.“.

**Čl. VII**

Tento zákon nadobúda účinnosť 1. januára 2025.